CELEX: 32014R1093
Language: lv
Date: 2014-10-16 00:00:00
Title: Komisijas Regula (ES) Nr. 1093/2014 ( 2014. gada 16. oktobris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz dažu krāsvielu lietošanu aromatizētā nogatavinātajā sierā  Dokuments attiecas uz EEZ

17.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 299/22
            
         KOMISIJAS REGULA (ES) Nr. 1093/2014
   (2014. gada 16. oktobris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz dažu krāsvielu lietošanu aromatizētā nogatavinātajā sierā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Savienības atļauto pārtikas piedevu sarakstu var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru vai nu pēc Komisijas iniciatīvas, vai pēc pieteikuma saņemšanas.
            
         
               (3)
            
            
               Savienības pārtikas piedevu saraksts tika izveidots, par pamatu ņemot pārtikas piedevas, ko atļauts izmantot pārtikā saskaņā ar Eiropas Parlamenta un Padomes Direktīvu 94/35/EK (3), Eiropas Parlamenta un Padomes Direktīvu 94/36/EK (4) un Eiropas Parlamenta un Padomes Direktīvu 95/2/EK (5) pēc tam, kad ir pārbaudīta to atbilstība Regulas (EK) Nr. 1333/2008 6., 7. un 8. pantam. Pārtikas piedevas Savienības sarakstā iekļauj, pamatojoties uz pārtikas produktu kategorijām, pie kurām piederošajai pārtikai šīs piedevas drīkst pievienot.
            
         
               (4)
            
            
               Grūtību dēļ, kas radās sakarā ar pārtikas piedevu pārcelšanu uz Regulas (EK) Nr. 1333/2008 II pielikumā paredzēto jauno sistēmu iedalījumam kategorijās, atļauto pārtikas krāsvielu izmantošana dažos pārtikas produktos minētajā sarakstā nav tikusi iekļauta, jo tajā laikā netika sniegta informācija par pārtikas krāsvielu izmantošanu un šīs izmantošanas nepieciešamību aromatizētos nogatavinātajos sieros, piemēram, zaļajā un sarkanajā pesto sierā, vasabi sierā un zaļi marmorētajā zaļajā sierā.
            
         
               (5)
            
            
               Pieteikums Savienības saraksta koriģēšanai tika iesniegts 2013. gada 2. aprīlī, lai turpinātu izmantot hlorofilu un hlorofilīnu vara kompleksus (E 141) un paprikas ekstraktu, kapsantīnu, kapsorubīnu (E 60c) un atļautu izmantot košenilu, karmīnskābi, karmīnus (E 120) un annato, biksīnu, norbiksīnu (E 160b) dažos aromatizētos nogatavinātajos sieros, un darīts dalībvalstīm pieejams saskaņā ar Regulas (EK) Nr. 1331/2008 4. pantu.
            
         
               (6)
            
            
               Košenils, karmīnskābe, karmīni (E 120) un annato, biksīns, norbiksīns (E 160b) pašlaik ir apstiprināti lietošanai dažos nogatavinātajos sieros. Tāda pati tehnoloģiskā vajadzība tika atzīta arī attiecībā uz košenila, karmīnskābes, karmīnu (E 120) izmantošanu sarkanajā pesto sierā un annato, biksīna, norbiksīna (E 160b) izmantošanu sarkanajā un zaļajā pesto sierā.
            
         
               (7)
            
            
               Pašreizējos apstiprinājumos košenila, karmīnskābes, karmīnu (E 120) izmantošanai un annato, biksīna, norbiksīna (E 160b) izmantošanai ņemtas vērā pieļaujamās dienas devas (PDD), ko Pārtikas zinātniskā komiteja noteikusi attiecīgi 1983. un 1979. gadā.
            
         
               (8)
            
            
               Sarkanā un zaļā pesto siera apjoms siera tirgū kopumā ir mazs. Nav sagaidāms, ka atļaujai izmantot košenilu, karmīnskābi, karmīnus (E 120) sarkanajā pesto sierā un annato, biksīnu, norbiksīnu (E 160b) sarkanajā un zaļajā pesto sierā varētu būt ievērojama ietekme uz kopējo eksponētību šīm krāsvielām.
            
         
               (9)
            
            
               Saskaņā ar Regulas (EK) Nr. 1331/2008 3. panta 2. punktu, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisijai ir jālūdz Eiropas Pārtikas nekaitīguma iestādes atzinums, izņemot gadījumus, kad šādi atjauninājumi nevar nelabvēlīgi ietekmēt cilvēku veselību. Tā kā košenila, karmīnskābes, karmīnu (E 120) izmantošanas paplašināšana, attiecinot to uz sarkano pesto sieru un annato, biksīna, norbiksīna (E 160b) izmantošanas paplašināšana, attiecinot to uz sarkano un zaļo pesto sieru, ir Savienības saraksta atjauninājums, kas nevarētu nelabvēlīgi ietekmēt cilvēku veselību, Eiropas Pārtikas nekaitīguma iestādes atzinumu lūgt nav nepieciešams.
            
         
               (10)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Eiropas Parlamenta un Padomes 1994. gada 30. jūnija Direktīva 94/35/EK par saldinātājiem, kurus lieto pārtikas produktos (OV L 237, 10.9.1994., 3. lpp.).
   
      (4)  Eiropas Parlamenta un Padomes 1994. gada 30. jūnija Direktīva 94/36/EK par krāsvielām, kuras lieto pārtikas produktos (OV L 237, 10.9.1994., 13. lpp.).
   
      (5)  Eiropas Parlamenta un Padomes 1995. gada 20. februāra Direktīva 95/2/EK par pārtikas piedevām, kas nav krāsvielas vai saldinātāji (OV L 61, 18.3.1995., 1. lpp.).
   
      PIELIKUMS
      Regulas (EK) Nr. 1333/2008 II pielikuma E daļā pārtikas kategoriju 1.7.2. “Nogatavināts siers” groza šādi:
      
                  1)
               
               
                  ierakstu attiecībā uz E 120 aizstāj ar šādu:
                  
                               
                           
                           
                              “E 120
                           
                           
                              Košenils, karmīnskābe, karmīni
                           
                           
                              125
                           
                           
                              (83)
                           
                           
                              Tikai sarkanajā marmorētajā sierā un sarkanajā pesto sierā”
                           
                        ;
               
            
                  2)
               
               
                  ierakstu attiecībā uz E 141 aizstāj ar šādu:
                  
                               
                           
                           
                              “E 141
                           
                           
                              Hlorofilu un hlorofilīnu vara kompleksi
                           
                           
                              
                                 Quantum satis
                              
                           
                           
                               
                           
                           
                              Tikai Sage derby sierā, zaļajā un sarkanajā pesto sierā, vasabi sierā un zaļi marmorētajā zaļajā sierā”
                           
                        ;
               
            
                  3)
               
               
                  pirmo ierakstu attiecībā uz E 160b, ar kuru norāda maksimālo līmeni 15 mg/l vai mg/kg, aizstāj ar šādu:
                  
                               
                           
                           
                              “E 160b
                           
                           
                              Annato, biksīns, norbiksīns
                           
                           
                              15
                           
                           
                               
                           
                           
                              Tikai nogatavinātā oranžajā, dzeltenajā un gabaliņos sadalītā baltajā sierā un sarkanajā un zaļajā pesto sierā”
                           
                        ;
               
            
                  4)
               
               
                  ierakstu attiecībā uz E 160c aizstāj ar šādu:
                  
                               
                           
                           
                              “E 160c
                           
                           
                              Paprikas ekstrakts, kapsantīns, kapsorubīns
                           
                           
                              
                                 Quantum satis
                              
                           
                           
                               
                           
                           
                              Tikai nogatavinātā oranžajā, dzeltenajā un gabaliņos sadalītā baltajā sierā un sarkanajā pesto sierā”